《御书东坡雪诗石刻》
宋代·杨冠卿

残更皎月垂半破，西邻促席寒威挫。
风流玉局老坡仙，雪夜清吟蹑郊贺。
流落人间古锦囊，帝恐天丁下取将。
赓歌余暇染宸翰，奎壁昭回龙凤翔。
我公稽首拜嘉惠，勒以坚珉贻万世。
捲旗拟入蔡州城，传呼夜示吴元济。

作者简介：杨冠卿（1138-？）南宋诗人，字梦锡，江陵（今属湖北）人，举进士，为九江戎司掾，又尝知广州，以事罢。晚寓临安。闭门不出，与姜夔等相倡和。冠卿才华清俊，四六尤流丽浑雅，淳熙十四年（1187），编有《群公词选》三卷（已佚），自序曰：“余漂流困踬，久客诸侯间……时有所撄拂，则取酒独酌，浩歌数阕，怡然自适，似不觉天壤之大，穷通之为殊途也。”著有《客亭类稿》十五卷。《彊村丛书》辑有《客亭乐府》一卷。《四库总目》传于世。